CELEX: 62007CA0536
Language: sk
Date: 2009-10-29 00:00:00
Title: Vec C-536/07: Rozsudok Súdneho dvora (štvrtá komora) z  29. októbra 2009 — Komisia Európskych spoločenstiev/Spolková republika Nemecko (Nesplnenie povinnosti členským štátom — Verejné zmluvy na zhotovenie prác — Smernica 93/37/EHS — Zmluva medzi verejným subjektom a súkromnou spoločnosťou týkajúca sa prenájmu veľtržných hál verejnému subjektu, ktoré majú byť postavené súkromnou spoločnosťou — Odmena súkromnej spoločnosti spočívajúca v platení mesačného nájomného počas 30 rokov)

19.12.2009   
            
            
               SK
            
            
               Úradný vestník Európskej únie
            
            
               C 312/2
            
         Rozsudok Súdneho dvora (štvrtá komora) z 29. októbra 2009 — Komisia Európskych spoločenstiev/Spolková republika Nemecko
   (Vec C-536/07) (1)
   
   (Nesplnenie povinnosti členským štátom - Verejné zmluvy na zhotovenie prác - Smernica 93/37/EHS - Zmluva medzi verejným subjektom a súkromnou spoločnosťou týkajúca sa prenájmu veľtržných hál verejnému subjektu, ktoré majú byť postavené súkromnou spoločnosťou - Odmena súkromnej spoločnosti spočívajúca v platení mesačného nájomného počas 30 rokov)
   2009/C 312/03
   Jazyk konania: nemčina
   
      Účastníci konania
   
   
      Žalobkyňa: Komisia Európskych spoločenstiev (v zastúpení: D. Kukovec a R. Sauer, splnomocnení zástupcovia)
   
      Žalovaná: Spolková republika Nemecko (v zastúpení: M. Lumma, J. Möller, splnomocnení zástupcovia, H.-J. Prieß, Rechtsanwalt)
   
      Predmet veci
   
   Nesplnenie povinnosti členským štátom — Porušenie článku 7 v spojení s článkom 11 smernice Rady 93/37/EHS zo 14. júna 1993 o koordinácii postupov verejného obstarávania prác (Ú. v. ES L 199, s. 54; Mim. vyd. 06/002, s. 163) — Neuskutočnenie postupu verejného obstarávania pred uzatvorením zmluvy medzi mestom Kolín a súkromnou investičnou spoločnosťou o prenájme štyroch veľtržných budov, ktoré má postaviť uvedená súkromná spoločnosť podľa podrobných špecifikácií, pre mesto na dobu 30 rokov za celkové nájomné vo výške viac ako 600 miliónov eur
   
      Výrok rozsudku
   
   
               1.
            
            
               Spolková republika Nemecko si tým, že mesto Kolín nad Rýnom uzavrelo s Grundstücksgesellschaft Köln Messe 15 bis 18 GbR, teraz Grundstücksgesellschaft Köln Messe 8 — 11 GbR, zmluvu zo 6. augusta 2004 bez toho, aby vykonalo verejné obstarávanie podľa ustanovení článku 7 ods. 4 a článku 11 smernice Rady 93/37/EHS zo 14. júna 1993 o koordinácii postupov verejného obstarávania prác, nesplnila povinnosti, ktoré jej vyplývajú z týchto ustanovení.
            
         
               2.
            
            
               Spolková republika Nemecko je povinná nahradiť trovy konania.
            
         
      (1)  Ú. v. EÚ C 51, 23.2.2008.